पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर । फाइवस्टार होटल में काम दिलाने का झांसा देकर महिला से छेड़छाड़ की गई है। घटना शुक्रवार की सुबह प्रताप नगर थाना क्षेत्र में हुई। पुलिस ने प्रकरण दर्ज किया है। प्रताप नगर क्षेत्र निवासी 19 वर्षीय महिला शुक्रवार की सुबह करीब आठ बजे वर्धा रोड स्थित फाइवस्टार होटल में पति के साथ काम मांगने गर्ई थी। उस दौरान परिचित लेबर कांटे्रक्टर मनीष ठाकरे खामला, गौतम नगर झोपड़पट्टïी निवासी ने महिला के पति को होटल में ही बैठाकर रखा और महिला को अपने घर ले गया।
जहां पर उसने महिला से छेड़छाड़ करने लगा। इस बीच महिला ने किसी तरह स्वयं का बचाव किया और थाने पहुंची। मामले की पुलिस को सूचना दी गई। बताया जा रहा है कि आरोपी महिला के पिता का दोस्त है। घटना के लगभग 15-20 दिन पहले जब वह अपने मायके गई हुई थी, तभी वहां पर उससे मनीष मिला। पति व स्वयं के बेरोजगार होने से महिला ने उससे काम दिलाने का आग्रह किया था। जिसके चलते उसने महिला व उसके पति को उपरोक्त होटल में बुलाया था।
प्रबंधक के देर से आने का दिया झांसा
बेरोजगारी से जूझ रही दंपति काम के लिए बहुत समय तक होटल में बैठी रही। उस दौरान मनीष ने उन्हें होटल प्रबंधक के आने में देर होने से महिला को होटल में बैठने के बजाय घर में बैठने को कहा था। इसके पूर्व मनीष ने अपनी पत्नी को घर में होने का झांसा दिया था, जबकि उसकी पत्नी कुछ रोज पहले ही मायके गई हुई है। घटना के बाद से मनीष फरार है। उसकी सरगर्मी से तलाश जारी है। पुलिस ने प्रकरण दर्ज किया है। जांच जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn